Agder lagmannsrett
Store norske leksikon,Jus,Prosess,Domstoler,Lagmannsretter
Agder lagmannsrett er en domstol som ble opprettet i 1936 med sete i Skien. Den er en av de seks lagmannsrettene i Norge. Området der domstolen har domsmyndighet kalles Agder lagdømme. Området tilsvarer Agder fylke og Vestfold og Telemark fylke.
Agder lagmannsretts plass i rettssystemet De alminnelige domstolene i Norge er delt i tre nivåer: tingrett lagmannsrett Høyesterett  Avgjørelser på ett nivå kan ankes til neste nivå. I tillegg finnes særdomstoler, som jordskifterettene og Arbeidsretten. Trygderetten er et domstolslignende forvaltningsorgan.Agder lagmannsrett er ankeinstans for tingrettene i lagdømmet, både i sivile saker og straffesaker. Agder lagmannsrett er også ankeinstans for jordskifterettene i området. I tillegg er lagmannsretten førsteinstans for rettslig overprøving av avgjørelser fra Trygderetten. Dessuten behandler lagmannsretten overskjønn.Agder lagmannsrett har (våren 2021) 23 faste dommere, hvorav en jordskiftelagdommer. Lagmannsretten har dessuten knyttet til seg et antall ekstraordinære lagdommere. Disse er dommere som er gått av med pensjon, men som kan gjøre tjeneste til de fyller 73 år. Førstelagmann er Dag Bugge Nordén. Tre lagsogn Etter ikrafttredelsen av domstolsreformen 26. april 2021 omfatter Agder lagdømme tre lagsogn (rettskretser) med hver sin tingrett. Lagsognet Agder omfatter Agder fylke, med Agder tingrett  Lagsognet Telemark omfatter det tidligere Telemark fylke, med Telemark tingrett  Lagsognet Vestfold omfatter det tidligere Vestfold fylke, med Vestfold tingrett Les mer i Store norske leksikon rettssvesen i Norge lagmannsrett lagsogn tingrett Eksterne lenker Agder lagmannsrett